

**Iskolaépületek energetikai korszerűsítése Arlón**

* **Kedvezményezett neve:** Arló Nagyközség Önkormányzata
* **Projekt címe:** Iskolaépületek energetikai korszerűsítése Arlón
* **Szerződött támogatás összege:** 309 940 000 Ft
* **Támogatás mértéke (%-**ban): 100 %
* **Projekt tartalmának bemutatása:** A projekt keretében az Arló Nagyközség Önkormányzatának tulajdonát képező ingatlanokon lévő általános iskolai épületek (3663 Arló, hrsz 890/1 – A, B és C-épületek, valamint hrsz 1646 – D-épület) energetikai célú felújítására kerül sor. Jelen projekt célja:
  + a település közoktatási célját szolgáló épület energetikai adottságainak, hőtartásának javítása, a hőveszteség mértékének csökkentése.
  + A fejlesztés egyidejűleg hozzájárul az intézmény pénzügyi stabilitásának biztosításához is, hiszen a jelenleg ismert és mért hőveszteség aránytalan pluszterhet jelent a pályázó számára. Az épület korszerű, környezetbarát technológiákra alapozott megoldásai csökkentik a fajlagos fenntartási költségeket (fűtés és energiafelhasználás), illetve csökkentik az adott intézményre vonatkozó felújítási, karbantartási költségeket a következő időszakra nézve.
  + *Csökkenő környezetterhelés:* a projektmegvalósítás szempontjából kulcsfontosságú szempont, hogy a fejlesztés jelentősen csökkenti az intézmény energiafelhasználását és ezáltal redukálja az energiatermeléskor felszabaduló szennyezőanyag kibocsátás mértékét.
* **A fejlesztéssel érintett épületeken az alábbi beavatkozások történnek**:
* A fűtött teret határoló külső és belső falak hőszigetelése.
* Padlásfödém kőzetgyapottal történő hőszigetelése.
* Ferde tető kőzetgyapottal történő hőszigetelése.
* A külső nyílászárók cseréje, műanyag nyílászárókra.
* Fűtési rendszer korszerűsítése, kondenzációs kazánokkal üzemelő, helyiségenkénti szabályozással ellátott (radiátor + termosztatikus szelep és szelepfej) rendszer kiépítésével.
* Napelemes rendszer telepítése.
* **A projekt fizikai befejezésének dátuma: 2021.01.29.**
* **Projekt azonosító száma:** TOP-3.2.1-16-BO1-2018-00115